stanford-oval/wikipedia huggingface dataset:
Isokaarikolibri

| Isokaarikolibri |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Kiitäjälinnut Apodiformes
Heimo::  Kolibrit Trochilidae
Suku::  Kaarikolibrit Glaucis
Laji::  hirsutus
Kaksiosainen nimi
 Glaucis hirsutus  (Gmelin, 1788) 
Katso myös
   Isokaarikolibri Wikispeciesissä   Isokaarikolibri Commonsissa 
Infobox OKNimi-testi OKIUCN-testi OK: 
Isokaarikolibri (Glaucis hirsutus), myös G. hirsuta, on amerikkalainen kiitäjälintu. Sen esiintymisalue ulottuu Panamasta, Grenadasta sekä Trinidad ja Tobagosta Etelä-Amerikkaan, missä se elää mantereen pohjoisosassa, lähes koko Brasiliassa, ja lännessä Bolivian keskiosiin saakka. Lajista tunnetaan kaksi alalajia. Johann Friedrich Gmelin kuvaili lajin holotyypin Brasilian koillisosasta vuonna 1788.
Isokalakotka

| Isokalakotka |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Päiväpetolinnut Accipitriformes
Heimo::  Haukat Accipitridae
Alaheimo::  Haliaeetinae
Suku::  Kalakotkat Icthyophaga
Laji::  ichthyaetus
Kaksiosainen nimi
 Icthyophaga ichthyaetus  (Horsfield, 1821) 
Synonyymit
 Haliaeetus ichthyaetus  Ichthyophaga ichthyaetus 
Katso myös
   Isokalakotka Wikispeciesissä   Isokalakotka Commonsissa 
Infobox OKNimi-testi OKIUCN-testi OK: 
Isokalakotka (Icthyophaga ichthyaetus) on kalakotkien sukuun kuuluva päiväpetolintu. Sitä tavataan seuraavissa Aasian maissa: Bangladesh, Brunei, Filippiinit, Indonesia, Intia, Kambodža, Laos, Malesia, Myanmar, Nepal, Singapore, Sri Lanka, Thaimaa ja Vietnam.
Kannan suuruudeksi arvioidaan 15 000–150 000 yksilöä. Kannan epäillään olevan pienenemässä elinalueiden tuhoutumisen, saastumisen ja ylikalastuksen vuoksi. Suojelutoimia ei ole meneillään.
Lajin elinympäristöä ovat erilaiset suot ja vesialueet.
Iin Energia

Iin Energian logo.
Iin Energia Oy on Iin kunnan omistama sähköyhtiö. Se hankkii sähkönsä muun muassa Raasakan voimalaitoksesta, Ranan vesivoimalasta, Laitakarin tuulivoimaloista sekä sähkömarkkinoilta. Iin energialla on Iin kirkonkylän lisäksi Olhavan kylän ja Olhavajokivarren Kaihuaan saakka noin 4000 asiakasta, jotka kuluttavat sähköä vuosittain noin 56 miljoonaa kilowattituntia. Sähköverkon pituus on noin 600 km ja yhtiö työllistää kymmenkunta henkilöä. Iin Energian liikevaihto vuonna 2021 oli 6,3 M€ ja henkilökuntaa oli 13 kpl. Yhtiön toimitusjohtajana toimii Kari Juhani Kuusela.
Iin pappila

| Iin pappila |
| --- | --- |
Sijainti:  Iin Hamina, Ii
Rakennustyyppi:  puu
Valmistumisvuosi:  1890-luku (nykyinen rakennus)
Omistaja:  Iin seurakunta
Käyttäjä:  Iin seurakunta
 Järjestyksessään vähintään viides Iin pappila. 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Iin pappila
Iin pappila on Iissä sijaitseva rakennus, joka toimi ennen kirkkoherran virka-asuntona. Nykyisin se toimii seurakuntalaisten kohtaamispaikkana, jossa järjestetään erilaisia kerhoja ja muuta seurakunnan toimintaa. Rakennus sijaitsee Iijoen varrella Iin Haminasta Valtatie 4:n itäpuolella.
Iin seurakunta perustettiin 1300-luvulla, ja sen historian aikana on ollut useita pappilarakennuksia. Venäläiset polttivat 1500-luvulla pappilan useampaan kertaan ryöstellessään Pohjois-Pohjanmaata. Tarinan mukaan vuonna 1589 kappalainen poltettiin elävältä lohiverkkoon käärittynä pappilan pihassa. Uudelleen pappila poltettiin isovihan aikana vuonna 1714.
Nykyinen pappilarakennus on valmistunut 1890-luvulla. Vanha ränsistynyt pappilarakennus myytiin 1899, ja se siirrettiin Haukiputaalle Halosen sahan konttorirakennukseksi.
Intrepido (D571)

| Intrepido |
| --- | --- |

Aluksen vaiheet
Rakentaja:  Ansaldo
Kölinlasku:  16. toukokuuta 1959
Laskettu vesille:  21. lokakuuta 1963
Palveluskäyttöön:  28. heinäkuuta 1964
Poistui palveluskäytöstä:  31. elokuuta 1991
Tekniset tiedot
Uppouma:  3 941 t (kuormattu)
Pituus:  130,9 m
Leveys:  13,6 m
Syväys:  4,5 m
Koneteho:  70 000 hv
Nopeus:  34 solmua
Miehistöä:  344
Intrepido (runkonumero D571) oli Italian laivaston Impavido-luokan hävittäjä.
Valmistus

Alus tilattiin 1959 Ansaldolta, missä köli laskettiin 16. toukokuuta 1959. Se laskettiin vesille 21. lokakuuta 1962 ja liitettiin laivastoon 28. heinäkuuta 1964.
Palvelus

Alus modernisoitiin 1974-1975 ja sen Tartar-ohjukset vaihdettiin SM-1MR-ohjuksiin samalla kuin ne otettiin käyttöön muissakin Italian merivoimien aluksilla. Alus poistettiin alusluettelosta 31. elokuuta 1991.
Iain Mackenzie

Iain Mackenzie on brittiläinen kirjailija ja filosofi. Hän on toiminut filosofian lehtorina Middlesex Universityssa Lontoossa ja politiikan lehtorina Kentin yliopistossa.
Teokset

The Idea Of Pure Critique, Continuum 2004
Contemporary Social and Political Theory: An Introduction
Aiheesta muualla

Iain Mackenzie (englanniksi)
Namin ulus

Namin ulus (ven. Намский улус, Namski ulus, jak. Нам улууһа, Nam uluuha) on piiritason paikallinen itsehallintoalue Sahan tasavallan keskiosassa Venäjällä, maan pääkaupungin Jakutskin pohjoispuolella. Namin ulusin halki virtaa mahtava Lena pohjoiseen, ja aivan ulusin pohjoisosassa Aldan yhtyy Lenaan oikealta. Namin ulus rajoittuu pohjoisessa Kobjain ulusiin, idässä Ust-Aldanin ulusiin, etelässä Jakutskin kaupunkipiirikuntaan ja lännessä Gornyin ulusiin.
Namin ulusin pinta-ala on 11 900 km². Vuonna 2010 väkiluku oli noin 23 000.
Alueen tärkeimmät elinkeinot ovat maanviljely sekä nautakarjan ja hevosten kasvatus. Ulusissa eli piirissä on 19 maalaiskuntaa (naslegia), joissa on yhteensä 24 asutuskeskusta. Ulusin hallinnollinen keskus on Namtsyn kylä.
Aiheesta muualla

Намский улус Piirin sivut Sahan tasavallan portaalissa (venäjäksi)
Namin ulusin kartta
Sahan piirijako
Kaupunkipiirikunnat: Jakutsk | Žatai
Piirit ja ulusit: Abyi | Aldan | Allaiha |  Amga | Anabarin kansallinen | Bulun | Bytantain evenien kansallinen  | Gornyi | Hangalass | Kobjai | Megino-Kangalass | Lensk | Mirnyi | Moma | Nam | Nerjungri | Nižnekolymsk | Njurba | Oimjakon | Olenjokin kansallinen  | Oljokminsk  | Srednekolymsk  | Suntar | Tatta | Tompo | Tšuraptša | Ust-Aldan | Ust-Jansk | Ust-Maja | Verhnekolymsk  | Verhneviljuisk  | Verhojansk | Viljuisk  | Žiganskin kansallinen
Neves

| Neves |
| --- | --- |
 Neves
 Koordinaatit: 0°21′33″N, 6°33′06″E 
Valtio:   São Tomé ja Príncipe
Korkeus:  0 m
Väkiluku (2012):  8 391
Aikavyöhyke:  UTC+0
Infobox OKVirheellinen NIMI-arvo: 
Neves on kaupunki Afrikan rannikolla sijaitsevalla São Tomén saarella São Tomén ja Príncipen demokraattisessa tasavallassa. Neves on São Tomén toiseksi suurin kaupunki, ja sen asukasluku vuoden 2012 väestönlaskennan mukaan oli 8 391.
Käännös suomeksi
Iin junaturma

| Iin junaturma |
| --- | --- |
 Ilmakuva onnettomuuspaikalta.
Päivämäärä:  9. helmikuuta 2000
Aika:  15.04
Paikka:  Ii
Valtio:  Suomi
Rataosa:  Oulu–Tornio
Liikennöitsijä(t):  VR
Turman kuvaus:  raiteilta suistuminen
Turman syy:  tasoristeysonnettomuus
Tiedot
Junia osallisena:  1
Juna(t):  pikajuna 974
Loukkaantuneita:  11
Kustannukset:  20 300 000 mk
Onnettomuudessa tuhoutunut pakettiauto ja sen törmäyksen jälkeen irronneita osia.
Iin junaturma tapahtui keskiviikkona 9. helmikuuta 2000 kello 15.04.48 Iissä, Oulun pohjoispuolella, Olhavan ja Iin liikennepaikkojen välillä rataosuudella Oulu–Tornio.
Rovaniemeltä Oulun kautta Kajaaniin matkalla ollut pikajuna P 974 ja rataa ylittämässä ollut pakettiauto törmäsivät toisiinsa vartioimattomassa Akolan metsäautotien tasoristeyksessä. Törmäyksen seurauksena juna suistui kiskoilta ja pakettiauto vaurioitui käyttökelvottomaksi.
Törmäyksessä Mercedes-Benz 307D -mallisen pakettiauton peräosa kiilautui raskaan dieselveturin alle suistaen sen ja kaikki junan neljä vaunua raiteilta. Junan nopeus oli törmäyshetkellä 120 km/h. Onnettomuudessa vakavimmin loukkaantui veturinkuljettaja, lievempiä vammoja saivat pakettiauton kuljettaja ja yhdeksän junamatkustajaa.
Yhteentörmäyksessä veturin kulkusuunnassa etummainen teli suistui heti kiskoilta. Veturi jatkoi matkaansa työntäen pakettiautoa edellään noin 25 metrin matkan ennen kuin auto sinkoutui junan oikealle puolelle. Veturin takateli pysyi kiskoilla ainakin 100 metrin matkan törmäyskohdasta, jolloin veturi suistui alas ratapenkereelle vieden ensimmäisen vaunun mukanaan.
160 metrin päässä tasoristeyksestä veturin keula törmäsi maahan, ja veturi kääntyi lähes 180 astetta keula tulosuuntaan kaatuen vasemmalle kyljelleen, ja se liukui vielä kyljellään perä edellä 25 metrin matkan ennen pysähtymistään 185 metrin päähän tasoristeyksesta ja 18 metrin päähän radasta.
Myös junan ensimmäinen vaunu kaatui kyljelleen suistuvan veturin vetäessä sen etutelin pois kiskoilta ja takaa tulevien vaunujen pakottaessa sen pois raiteilta. Loukkaantuneista matkustajista kuusi istui ensimmäisessä vaunussa. Loput kolme vaunua suistuivat kiskoilta mutta pysyivät pystyssä raiteen päällä.
Onnettomuuden seurauksena junan veturi, Dr16 nro 2814, jouduttiin pahoin vaurioituneena hylkäämään. Veturista tuli näin ollen Dr16-sarjan ensimmäinen hylätty veturi. Myös junan ensimmäinen vaunu hylättiin. Onnettomuuden kokonaiskustannukset olivat noin 20,3 miljoonaa markkaa (noin 3,4 miljoonaa euroa).
Namlea

| Namlea |
| --- | --- |
 Namlea
 Koordinaatit: 3°16′S, 127°6′E 
Valtio:  Indonesia
Provinssi:  Molukit
Hallintoalue:  Buru
Väkiluku:  21 841
Aikavyöhyke:  UTC+9
Infobox OKVirheellinen NIMI-arvo: 
Namlea on kaupunki Molukeilla Indonesiassa. Se sijaitsee Burun saaren koillisrannikolla ja on Burun suurin kaupunki. Kaupungin väkiluku oli vuoden 2010 väestönlaskennan mukaan 21 841. Kaupungissa on satama ja lentokenttä. Pääosa kaupungin asukkaista on muslimeja.
Aiheesta muualla

Kuvia tai muita tiedostoja aiheesta Namlea Wikimedia Commonsissa
Nintendo GameCube – Game Boy Advance -kaapeli

Nintendo GameCube – Game Boy Advance -kaapeli
Nintendo GameCube – Game Boy Advance -kaapeli on Nintendo GameCuben ja Game Boy Advancen linkittämistä varten valmistettu kaapeli. Kaapelin avulla GBA:han voi ladata pieniä pelejä, tai se voi toimia lisäruutuna tai erillisenä ohjaimena pelattaessa. Kaapelissa on kaksi päätä, joista toinen kiinnitetään GameCubeen ja toinen GBA:han. Kaapeli toimii vain GameCuben, Game Boy Advance SP:n, Game Boy Advancen, Game Boy Playerin, ja e-Readerin kanssa. Game Boy Micro ei tue kaapelia erilaisen linkitysporttinsa takia.
Kaapelia tukevat pelit > Nintendo GameCube-pelit

All-Star Baseball 2004
Amazing Island
Animal Crossing
Batman: Rise of Sin Tzu
Billy Hatcher and the Giant Egg
Crash Bandicoot: The Wrath of Cortex
Crash Nitro Kart
Dakar 2
Disney Sports Basketball
Disney Sports Football
Disney Sports Soccer
Disney Sports Snowboarding
Disney's Magical Mirror Starring Mickey Mouse
FIFA Soccer 2004
Final Fantasy: Crystal Chronicles
Fire Emblem: Path of Radiance
Harry Potter and the Chamber of Secrets
Harry Potter and the Prisoner of Azkaban
Harry Potter: Quidditch World Cup
Harvest Moon: A Wonderful Life
Harvest Moon: Another Wonderful Life
Hot Wheels Velocity X
Interactive Multi-Game Demo Disc: Version 16
James Bond 007: Everything or Nothing
The Legend of Zelda: Four Swords Adventures
The Legend of Zelda: The Wind Waker
The Lord of the Rings: The Return of the King
Madden NFL 2003
Madden NFL 2004
Mario Golf: Toadstool Tour
Mario Kart Double Dash!! Bonus Disc
Medabots Infinity
Medal of Honor: Rising Sun
Mega Man X: Command Mission
Metroid Prime
NASCAR Thunder 2003
Nintendo GameCube Preview Disc
Nintendo Puzzle Collection
Pac-Man Vs.
Phantasy Star Online Episode I & II
Phantasy Star Online Episode I & II Plus
Pokémon Box: Ruby & Sapphire
Pokemon Channel
Pokémon Colosseum
Pokémon Colosseum Bonus Disc
Pokémon XD: Gale of Darkness
Prince of Persia: The Sands of Time
Rayman 3
Road Trip: The Arcade Edition
The Sims: Bustin' Out
Sonic Adventure 2 Battle
Sonic Adventure DX: Director's Cut
SSX 3
Star Wars: Rogue Squadron III: Rebel Strike
Tiger Woods PGA Tour 2004
Tom Clancy's Splinter Cell
Tom Clancy's Splinter Cell: Pandora Tomorrow
Tom Clancy's Splinter Cell: Chaos Theory
The Urbz: Sims in the City
Wario World
WarioWare, Inc.: Mega Party Game$
Kaapelia tukevat pelit > Game Boy Advance -pelit

All-Star Baseball 2004
Batman: Rise of Sin Tzu
Crash Nitro Kart
Disney Sports Basketball
Disney Sports Soccer
Disney Sports Snowboarding
Disney's Magical Quest Starring Mickey and Minnie
FIFA Soccer 2004
Fire Emblem
Fire Emblem: The Sacred Stones
Harry Potter and the Chamber of Secrets
Harry Potter and the Prisoner of Azkaban
Harry Potter: Quidditch World Cup
Harvest Moon: Friends of Mineral Town
Harvest Moon: More Friends of Mineral Town
Hot Wheels: Velocity X
James Bond 007: Everything or Nothing
Lord of the Rings: Return of the King
Madden NFL 2004
Mario Golf: Advance Tour
Medabots: Metabee and Rokusho Versions
Medal of Honor: Infiltrator
Metroid Fusion
Pokémon Emerald
Pokémon Fire Red
Pokémon Leaf Green
Pokémon Ruby
Pokémon Sapphire
Prince of Persia: The Sands of Time
Rayman 3
Road Trip: Shifting Gears
The Sims: Bustin' Out
Sonic Advance
Sonic Advance 2
Sonic Pinball Party
SSX 3
Tiger Woods PGA Tour 2004
Tom Clancy's Splinter Cell
Aiheesta muualla

About.com-sivuston Game Boy -opas (Arkistoitu – Internet Archive) (englanniksi)
Ntcheun piirikunta

| Ntcheun piirikunta Ntcheu District |
| --- | --- |
Valtio:  Malawi
Alue:  Keskinen
Hallinto:  
 – hallinnollinen keskus:  Ntcheu (14 642 as., 2008)
Pinta-ala  ():  3 424 km²
Väkiluku (2008)  ():  471 600
 – väestötiheys:  138 as./km²
Lyhenteet:  
 – ISO 3166:  MW-NU
Ntcheun piirikunta on yksi Malawin aluejaon 28 piirikunnasta.  Piirikunta on osa Malawin Keskistä aluetta ja rajoittuu lännessä Mozambikiin. Pohjoisessa naapurina Dedzan, idässä Mangochin ja Balakan sekä etelässä Nenon piirikunta. Piirikunnan keskus on Ntcheun taajama (14 642 as., 2008).
Piirikunnan sijainti Malawissa.
Piirikunnan pinta-ala on 3 424 neliökilometriä. Väkiluku on kehittynyt väestönlaskentojen mukaan seuraavasti: 226 500 as. (vuonna 1977), 358 800 as. (1987), 370 800 as. (1998), 471 600 as. (2008). Vuoden 2014 väkilukuarvio oli 557 433 asukasta.
Aiheesta muualla

Current Members of Parliament (several from the constituencies of Ntcheu district) (Arkistoitu – Internet Archive) (englanniksi) (parliament.gov.mw)
Malawin alueet ja piirikunnat
| --- | --- |
Pohjoinen alue:    Chitipa | Karonga | Likoma | Mzimba | Nkhata Bay | Rumphi
Keskinen alue:    Dedza | Dowa | Kasungu | Lilongwe | Mchinji | Nkhotakota | Ntcheu | Ntchisi | Salima
Eteläinen alue:    Balaka | Blantyre | Chikwawa | Chiradzulu | Machinga | Mangochi | Mulanje | Mwanza | Neno | Nsanje | Phalombe | Thyolo | Zomba
Isä Ruben

Isä Ruben on Tapani Markkulan (nimimerkki Balabar Torm) ja Pertti Poutasen (nimimerkki Sansibar Sedan) tekemä suomalainen strippisarjakuva, joka on ilmestynyt kristillisessä ilmaisjakelulehdessä Kirkko ja kaupunki vuodesta 1971 alkaen. Sitä ennen näitä luostariaiheisia strippejä ilmestyi Kirkon Nuorisotyön Keskuksen Pistis-lehdessä. Markkula ja Poutanen ovat ammatiltaan pappeja.
Sarjakuva kertoo keskiaikaisesta, isä Rubenin johtamasta luostarista ja sen munkeista. Sarjakuvan maailma tosin sisältää paljon piirteitä nykyajasta. Monet sen vitsit perustuvat anakronismeihin Velhon ja Pulterin tapaan, jotka selvästi ovat vaikuttaneet Isä Rubeniin taloudellisen yksinkertaista piirrosjälkeä myöten.
Markkula ja Poutanen ovat julkaisseet myös sarjakuvan Pastori Nakki ja Sortin sakki (Kirjapaja, 1982) nimimerkeillä E. Tikka & O. Suma.
Kirkko ja kaupunki lehden lukijoista Isä Ruben -sarjakuvan lukee puolet. Lehden levikki on yli kaksisataa tuhatta, joten Isä Ruben on yksi Suomen luetuimmista kotimaisista sarjakuvista.
Namjachingu

| Namjachingu> 남자친구 |
| --- | --- |
Tyyli:  draama
Kestoaika:  70 min
Pääosissa:   Song Hye-kyo  Park Bo-gum 
Alkuperämaa:   Korean tasavalta
Alkuperäiskieli:  korea
Verkko:   tvN
Esitetty:  28. marraskuuta 2018 – 24. tammikuuta 2019
Jaksoja:  16
Tuotanto
Tuotantoyhtiö(t):  Bon Factory Worldwide Studio Dragon
Aiheesta muualla
Virallinen sivusto
IMDb
Namjachingu (kor. 남자친구, engl. Encounter) on televisioyhtiö tvN:n esittämä eteläkorealainen draamasarja. Sen päärooleissa ovat Song Hye-kyo ja Park Bo-gum.
Näyttelijät

| 0 | 1 | 2 |
| --- | --- | --- |
|  Song Hye-kyo  | … |  Cha Soo-hyun   |
|  Park Bo-gum  | … |  Kim Jin-hyuk   |
Aiheesta muualla

Viralliset kotisivut
Nu

Nu tarkoittaa seuraavia:
Japan Transocean Air, IATA-koodi NU, lentoyhtiö
Niue, ISO 3166-1 -koodi NU, valtio tai muu maantieteellinen alue
Nivalan Urheilijat, NU, suomalainen urheiluseura
nu, katakana-merkki ヌ ja hiragana-merkki ぬ, japanin kielen kana-merkki
Nu, kiinalainen tähtikuvio
Nu, Nun, muinaisessa Egyptissä palvottu alkujumala, alkumeri
nu-jazz, elektro-jazz, 1990-luvulla kehittynyt musiikkityyli
Nunavut, postilyhenne NU, Kanadan territorio
Nusseltin luku
Natur og Ungdom, NU, norjalainen ympäristöjärjestö
Henkilöt

Nu on seuraavan henkilön nimi:
U Nu (1907–1995), burmalainen poliitikko, Burman pääministeri.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Nu”, voi hakea sivunnimihaulla, laajalla sivunnimihaulla tai tekstihaulla.
Isokaijanen

| Isokaijanen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Papukaijalinnut Psittaciformes
Heimo::  Kaijat Psittaculidae
Suku::  Kaijaset Agapornis
Laji::  taranta
Kaksiosainen nimi
 Agapornis taranta  (Stanley, 1814) 
Katso myös
   Isokaijanen Wikispeciesissä   Isokaijanen Commonsissa 
Infobox OKNimi-testi OKIUCN-testi OK: 
Isokaijanen, aikaisemmalta nimeltään tarantiinipapukaija (Agapornis taranta) on kaijojen heimoon kuuluva afrikkalainen lintulaji. Sitä esiintyy Eritrean ja Etiopian alueilla. Lintu on vihertävä, ja sen siivissä ja pyrstössä on mustaa. Koiraan naama sekä päälaki ovat punertavat. Isokaijanen on suurikokoinen, aikuisena 17 senttiä pitkä ja 48 gramman painoinen. Se elää pensaikoissa ja metsänreunoissa, joissa se syö hedelmiä ja siemeniä.
Sen holotyypin kuvaili Stanley Tarantasta Etiopiasta 1814.
Aiheesta muualla

ITIS: Agapornis taranta (englanniksi)
Isäkuukausi

Isäkuukausi oli suomalaisessa sosiaaliturvassa isälle tarkoitettu perhevapaa, jossa isä saa ylimääräistä isyysvapaata käyttäessään osan vanhempainvapaasta. Isäkuukauden ajalta Kansaneläkelaitos maksoi isälle ansiosidonnaista isyysrahaa.
Isä sai isäkuukauden, kun hän käytti vanhempainvapaakaudesta vähintään 12 viimeistä arkipäivää. Isäkuukausi muodostui 12 arkipäivältä vanhempainvapaata ja sitä seuraavasta isyysvapaasta. Ylimääräinen isyysvapaa oli aluksi 1–12 arkipäivää ja vuodesta 2009 alkaen 1–24 arkipäivää. Koska vanhempainvapaita laskettaessa arkipäiviä ovat viikonpäivät maanantaista lauantaihin, oli alkuperäinen 12+12 arkipäivää neljä viikkoa, ja myöhempi vuodesta 2009 alkaen 12+24 arkipäivää kuusi viikkoa vapaata. Vuodesta 2013 alkaen isäkuukausi lakkautettiin ja isyysvapaata saa viettää joka tapauksessa 54 arkipäivää, joista enintään 18 arkipäivää yhtäaikaisesti äidin kanssa.
Isäkuukauden pystyi pitämään heti äidin vanhempainrahan jatkoksi tai siirtämään sen pidettäväksi noin puolen vuoden sisällä (180 kalenteripäivää) vanhempainrahan loppumisesta. Jos isäkuukautta siirretään, toisen vanhemmista pitää olla kotona hoitamassa lasta.
Isäkuukausi oli osa suomalaista sosiaaliturvaa vuosina 2003–2013.
Irizar PB

Irizar PB on espanjalaisen Irizarin vuonna 2001 esittelemä linja-automalli. Sen korvasi vuonna 2012 esitelty hieman muunneltu Irizar i6.
Irina Buchberger

| Irina Buchberger> Henkilötiedot |
| --- | --- |
Syntynyt: 9. helmikuuta 1945 Helsinki
Kuollut: 10. maaliskuuta 2018 (73 vuotta) Linz, Itävalta
Kansalaisuus:  suomalainen
Koulutus ja ura
Tutkinnot:  Helsingin yliopisto (FK 1969, FL 1975, FT 1990)
Instituutti:  Helsingin yliopisto
Tutkimusalue:  äidinkielen didaktiikka, vertaileva kasvatustiede
Irina Buchbergerin hauta Linzissa
Aino-Irina Vanamo Buchberger (o.s. Salo, ent. Koskinen; 9. helmikuuta 1945 Helsinki – 10. maaliskuuta 2018 Linz, Itävalta) oli suomalainen opettaja ja filosofian tohtori, joka toimi äidinkielen didaktiikan professorina Helsingin yliopistossa vuosina 1991–2006.
Irina Salo kirjoitti ylioppilaaksi Munkkiniemen yhteiskoulusta 1963. Hän opiskeli Helsingin yliopistossa, josta valmistui filosofian kandidaatiksi 1969 sekä nimellä Irina Koskinen lisensiaatiksi 1975 ja tohtoriksi 1990. Hänen väitöskirjansa (1988) oli otsikoitu Hyvästit kieliopille: äidinkielen kielioppi suomenkielisessä oppikoulussa ja kansakoulussa vuoden 1843 koulujärjestyksestä peruskoulu-uudistukseen.
Irina Koskinen työskenteli Alppilan yhteiskoulun äidinkielen tuntiopettajana 1974–1976. Tämän jälkeen hän toimi Helsingin yliopiston palveluksessa normaalikoulun äidinkielen lehtorina 1978–1980, äidinkielen didaktiikan virkaatekevänä lehtorina 1976–1980, äidinkielen didaktiikan lehtorina 1980–1991. Vuosina 1991–2006 Koskinen (vuodesta 1997 Buchberger) oli Helsingin yliopiston äidinkielen didaktiikan professori, ja Opettajankoulutuslaitoksen esimiehenä hän toimi 1992–1998.
Buchberger oli naimisissa kahdesti: aluksi vuodesta 1970 Pekka Koskisen kanssa ja vuodesta 1997 lähtien itävaltalaisen Linzin valtionyliopiston professorin Friedrich Buchbergerin kanssa. Jälkimmäisen avioliiton myötä hän asui myös Itävallassa ja toimi sikäläisen opettajankoulutuslaitoksen vierailevana opettajana miehensä kanssa.
Buchbergerin tuotantoon kuuluu monia julkaisuja äidinkielen opetuksesta, sosiaalipedagogisen ja vasemmistolaisen pedagogisen ajattelun historiasta Suomessa, vieraskielen ja äidinkielen suhteista sekä vuodesta 1998 lähtien (yhdessä aviomiehensä Friedrich Buchbergerin kanssa) vertailevan kasvatustieteen piiristä.
Irja Aaltonen

Baletin 10-vuotisjuhla, Joutsenlampi-baletti. Vasemmalta tanssija Arvo Martikainen, tanssijatar Lucia Nifontova, johtaja Edvard Fazer, tanssijatar Irja Aaltonen ja balettimestari George Gé.
Irja Lempi Aaltonen (myöhemmin Martikainen; 15. kesäkuuta 1907 Pietari – 18. syyskuuta 1953 Helsinki) oli suomalainen balettitanssija.
Aaltonen opiskeli Alexander Saxelinin ja George Gén johdolla. Hän työskenteli Suomalaisen oopperan baletin ensitanssijattarena vuosina 1928–1932. Vuonna 1929 Aaltonen esiintyi Adolphe Adamin baletin Giselle nimiroolissa teoksen Suomen-ensiesityksessä. Hänen kanssaan esiintyi tuolloin Arvo Martikainen Albrechtin roolissa. Koreografina toimi esityksiä varten George Gé. Muita baletteja, joissa Aaltonen urallaan esiintyi, olivat muiden muassa Pjotr Tšaikovskin teokset Joutsenlampi ja Prinsessa Ruusunen sekä Leevi Madetojan Okon Fuoko.
Aaltosen puoliso oli lentokapteeni Reino Olavi Martikainen (1901–1966). Martikaiset on haudattu Hietaniemen Uurnalehtoon Helsingissä.
Luettelo televisiosarjan Kesäterassi jaksoista

Tämä on luettelo Kesäterassi-televisiosarjan jaksoista ja vieraista.